text: 500 km for børnene
  31 august 2014 kl. 13.02
  Siden fredag har 150 cyklister trampet Syd- og Sønderjylland rundt, for at samle penge sammen til Red Barnet. I dag nåede de målet i Billund.
  
  Løbet der hedder SE Touren, og sponsoreret af netop SE, sluttede i dag i Billund. Cykelrytterne startede fredag med en etape fra Esbjerg til Sønderborg. Lørdag gik turen fra Sønderborg til Kolding og i dag skulle de sidste kilometer trædes fra Kolding til Billund. I alt en rute på mere end 500 kilometer.
  Det er tredje år i træk at turen køres og de første to år er der blevet indsamlet mere end 1,1 millioner kroner. Pengene går til Red Barnets familieoplevelsesklubber og sommerlejre i Syd- og Sønderjylland.
  Bettina Svensson har to børn på 6 og 9 år. Hun er en af dem, der haft glæde af de indsamlede penge. Hør i klippet herunder, hvad det betyder for den lille familie.
  